
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 481 

26 Φεβρουάριου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση του οργανισμού του κεφαλαίου αυτοτελούς 
διαχείρισης με την επωνυμία «ΚΛΗΡΟΔΟΤΗΜΑ 
ΓΕΩΡΓΙΟΥ I. ΚΑΛΑΝΤΖΑΚΟΥ» υπέρ του Ιερού Ναού 
Αγίας Ζώνης Πατησίων για τον καθορισμό των 
λεπτομερειών του τρόπου εκτελέσεως των σκο¬ 
πών αυτού. 1 

ΑΠΟΦΑΣΕΙΣ 

Μεταβίβαση του δικαιώματος υπογραφής «Με εντολή 
Υφυπουργού» στον Προϊστάμενο της Ειδικής Υπη¬ 
ρεσίας Συντονισμού και Εφαρμογής Επενδυτικών 
και Χρηματοδοτικών Προγραμμάτων (ΕΥΣΧΕΠ)» και 


στον Αναπληρωτή Προϊστάμενο της ΕΥΣΧΕΠ. 2 

Παροχή εγγύησης του Ελληνικού Δημοσίου για κά¬ 
λυψη ομολογιακού δανείου εκδόσεως της τράπε¬ 
ζας με την επωνυμία «ΑΙρίια ΒαηΙκ» συνολικού πο¬ 
σού 950.000.000 ευρώ. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Κύρωση του οργανισμού του κεφαλαίου αυτοτελούς δι¬ 
αχείρισης με την επωνυμία «ΚΛΗΡΟΔΟΤΗΜΑ ΓΕΩΡ¬ 
ΓΙΟΥ I. ΚΑΛΑΝΤΖΑΚΟΥ» υπέρ του Ιερού Ναού Αγίας 
Ζώνης Πατησίων για τον καθορισμό των λεπτομε¬ 
ρειών του τρόπου εκτελέσεως των σκοπών αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 96 § 1 και 97 § 1 του 
Α.Ν. 2039/1939, β) 51 § 1 Ν. 4182/2013 

2. Την από 14-4-1973 ιδιόγραφη διαθήκη του Γεωρ¬ 
γίου Καλαντζάκου του Ιωάννου, που δημοσιεύθηκε με 
το υπ’ αριθμ. 1214/21-6-1973 πρακτικό του Μονομελούς 
Πρωτοδικείου Αθηνών. 

3. Το υπ’ αριθμ. 31/20-11-2011 πρακτικό του εκκλησια¬ 
στικού συμβουλίου του κληρονόμου Ιερού Ναού Αγίας 
Ζώνης Πατησίων. 

4. Την από 10-4-2013 γνωμοδότηση του Συμβουλίου 
Εθνικών Κληροδοτημάτων. 


5. Την υπ’ αριθμ. Δ6Α 1104503 ΕΞ 2011/21-7-2011 (ΦΕΚ 
1670 τ.Β') κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών περί έναρξης της λειτουργίας της Γενικής 
Γραμματείας Δημόσιας Περιουσίας 

6. Την υπ’ αριθμ. οικ. 22365/97/5-7-2013 (ΦΕΚ 1667/5-7-2013 
τ,Β') απόφαση του Πρωθυπουργού και του Υπουργού Εργα¬ 
σίας, Κοινωνικής Ασφάλισης και Πρόνοιας σχετικά με την 
ανάθεση αρμοδιοτήτων στον Υφυπουργό Εργασίας, Κοι¬ 
νωνικής Ασφάλισης και Πρόνοιας Βασίλειο Κεγκέρογλου. 

Με πρόταση του Υπουργού Οικονομικών και του Υφυ¬ 
πουργού Εργασίας, Κοινωνικής Ασφάλισης και Πρόνοιας 
αποφασίζουμε: 

Αρθρο μόνο 

Εγκρίνουμε τον οργανισμό του κεφαλαίου αυτοτελούς 
διαχείρισης με την επωνυμία «ΚΛΗΡΟΔΟΤΗΜΑ ΓΕΩΡ¬ 
ΓΙΟΥ I. ΚΑΛΑΝΤΖΑΚΟΥ» του Ιερού Ναού Αγίας Ζώνης 
Πατησίων βάσει της από 14-4-1973 ιδιόγραφης διαθήκης 
του Γεωργίου Καλαντζάκου του Ιωάννου που δημοσι¬ 
εύθηκε με το 1214/21-6-1973 πρακτικό του Μονομελούς 
Πρωτοδικείου Αθηνών, ο οποίος αποτελείται από δώ¬ 
δεκα (12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Καθορισμού των λεπτομερειών του κεφαλαίου αυτο¬ 
τελούς διαχείρισης με την επωνυμία «ΚΛΗΡΟΔΟΤΗΜΑ 
ΓΕΩΡΓΙΟΥ I. ΚΑΛΑΝΤΖΑΚΟΥ». 

Άρθρο 1 

Μορφή - Επωνυμία -Έδρα- Σφραγίδα 

1. Η περιουσία, την οποία άφησε ο Γεώργιος I. Καλα- 
ντζάκος με την από 14/4/1973 ιδιόγραφη διαθήκη του, 
η οποία δημοσιεύθηκε με το υπ’ αριθμ. 1214/21-6-1973 
πρακτικό του Μονομελούς Πρωτοδικείου Αθηνών, υπέρ 
του Ιερού Ναού Αγίας Ζώνης Πατησίων για την εκτέλεση 
ειδικού σκοπού αποτελεί γί αυτόν κεφάλαιο αυτοτε¬ 
λούς διαχείρισης με την επωνυμία «ΚΛΗΡΟΔΟΤΗΜΑ 
ΓΕΩΡΓΙΟΥ I. ΚΑΛΑΝΤΖΑΚΟΥ», διακεκριμένο της λοιπής 
περιουσίας του Ιερού Ναού και διέπεται από τις διατά¬ 
ξεις της παραπάνω συστατικής πράξης, του παρόντος 
οργανισμού, του Α.Ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Το Κεφάλαιο Αυτοτελούς Διαχείρισης αυτό τελεί 
υπό τον έλεγχο και την εποπτεία του Υπουργείου Οικο¬ 
νομικών και του καθ’ ύλην αρμόδιου Υπουργείου. 

3. Η σφραγίδα του κεφαλαίου αυτοτελούς διαχείρισης 
είναι στρογγυλή και αναγράφει περιμετρικά, μέσα σε 
πλαίσιο, την επωνυμία του κληρονόμου «ΙΕΡΟΣ ΝΑΟΣ 
ΑΓΙΑΣ ΖΩΝΗΣ ΠΑΤΗΣΙΩΝ» και στο κέντρο αυτής την 
επωνυμία του κληροδοτήματος «ΚΛΗΡΟΔΟΤΗΜΑ ΓΕ¬ 
ΩΡΓΙΟΥ I. ΚΑΛΑΝΤΖΑΚΟΥ» 

Αρθρο 2 
Σκοπός 

Σκοπός του κληροδοτήματος είναι: 

1. Η διάθεση ποσοστού 80% για την χορήγηση ανά 
τριετία οικονομικής ενίσχυσης σε οικονομικά αδυνάτους 
της ενορίας του Ιερού Ναού Αγίας Ζώνης Πατησίων οι 
οποίοι πληρούν τις προϋποθέσεις της παραγρ. 2 του 
άρθρου 9 του παρόντος οργανισμού. 

2. Η διάθεση ποσοστού 10% ανά τριετία για την άρι- 
στη συντήρηση των καλυμμάτων των Αγίων Τραπεζών 
και προθέσεων καθώς και των Ιερών Σκευών (Αγίων 
Δισκοπότηρων, θυμιατών και λοιπών Σκευών του Ιερού 
Ναού Αγίας Ζώνης Πατησίων). 

3. Η διάθεση του υπόλοιπου 10% θα παρακρατείται 
κάθε έτος και διατίθεται για την συντήρηση των ακι¬ 
νήτων του Κεφαλαίου αυτοτελούς διαχείρισης όποτε 
τούτο είναι αναγκαίο 

Άρθρο 3 

Περιουσία του Ιδρύματος - Πόροι 

I. Η περιουσία του αποτελείται από: 

α)Ένα διαμέρισμα δύο (2) δωματίων στο ισόγειο της 
πολυκατοικίας επί της οδού Ρίζου Νερουλού 30 στην 
Αθήνα επιφάνειας 52,40τ.μ. 

β)Ένα διαμέρισμα τεσσάρων (4) δωματίων στον Δ' όρο¬ 
φο της ίδιας ως άνω πολυκατοικίας επιφάνειας 99,00τ.μ. 

Η ως άνω περιουσία του κληροδοτήματος είναι ανα¬ 
παλλοτρίωτη. 

II. Πόροι του Ιδρύματος είναι: 

α) Τα εισοδήματα από την εκμετάλλευση των παρα¬ 
πάνω αναπαλλοτρίωτων περιουσιακών του στοιχείων 

β) Οι τόκοι από τις καταθέσεις του σε τράπεζες ή 
άλλα πιστωτικά ιδρύματα 

γ) Οι πάσης φύσεως δωρεές, χορηγίες, επιχορηγή¬ 
σεις, κληρονομίες-κληροδοσίες οποιουδήποτε φυσικού 
ή νομικού προσώπου. 

Αρθρο 4 

Διοίκηση 

Το Εκκλησιαστικό Συμβούλιο του Ιερού Ναού Αγίας 
Ζώνης Πατησίων διοικεί και διαχειρίζεται την περιουσία 
του Κληροδοτήματος και γενικώς αποφασίζει για κάθε 
θέμα που αφορά την λειτουργία του, την διάθεση των 
κτιρίων και των πόρων αυτού, καθώς και για κάθε ενέρ¬ 
γεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής 
πράξεως, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου καθώς και των λοιπών 
σχετικών νόμων και διαταγμάτων. 

Εκπροσωπεί το κληροδότημα ενώπιον των Δικαστη¬ 
ρίων και πάσης άλλης Αρχής. 

Συνεδριάζει στα γραφεία του Ιερού Ναού Αγίας Ζώνης 


Πατησίων οσάκις οι υποθέσεις του Κληροδοτήματος 
το απαιτούν. 

Ειδικότερα: 

α) Καταρτίζει, ψηφίζει και υποβάλλει κατ’ έτος, προς 
έγκριση στην αρμοδία εκ του νόμου Αρχή, τον προϋ¬ 
πολογισμό και απολογισμό του Ιδρύματος, σύμφωνα με 
τις διατάξεις των άρθρων 104 και 102 του Α.Ν. 2039/1939 
και του από 20-12-1939 Βασιλικού Διατάγματος (ΦΕΚ 
552Α71939). Μαζί με τον απολογισμό καταρτίζει, ψηφίζει 
και υποβάλλει και τον γενικό ισολογισμό του ενεργητι¬ 
κού και παθητικού του κληροδοτήματος 

β) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανα¬ 
κήρυξη ευεργετών και δωρητών του Κληροδοτήματος. 

Αρθρο 5 

Αρμοδιότητες Γραμματέα 

Καθήκοντα Γραμματέως ανατίθενται σε ένα εκ των 
μελών του Εκκλησιαστικού Συμβουλίου ή σε υπάλληλο 
του Κληροδοτήματος άμισθο ή έμμισθο με την προϋ¬ 
πόθεση ότι υπάρχει σχετικό κονδύλι στον εγκεκριμένο 
προϋπολογισμό. 

Ο Γραμματέας τηρεί το αρχείο του Κληροδοτήματος 
διεξάγει την αλληλογραφία και εκτελεί εν γένει καθήκο¬ 
ντα που αναθέτει σ’ αυτόν το Εκκλησιαστικό Συμβούλιο. 

Αρθρο 6 

Οικονομική Διαχείριση 

1. Η οικονομική διαχείριση του Κεφαλαίου Αυτοτελούς 
Διαχείρισης περιλαμβάνει ετήσια περίοδο, η οποία αρ¬ 
χίζει την 1η Ιανουάριου και λήγει την 31η Δεκεμβρίου 
του ίδιου έτους διακεκριμένη της λοιπής οικονομικής 
διαχείρισης του Ιερού Ναού Αγίας Ζώνης Πατησίων. Κατ’ 
εξαίρεση η πρώτη διαχειριστική περίοδος αρχίζει από 
την ημέρα δημοσιεύσεως στην Εφημερίδα της Κυβέρνη¬ 
σης του σχετικού Προεδρικού Διατάγματος εγκρίσεως 
του Οργανισμού του Κεφαλαίου Αυτοτελούς Διαχείρι¬ 
σης και μπορεί να παραταθεί μέχρι την 31η Δεκεμβρίου 
του επομένου ημερολογιακού έτους, με απόφαση του 
Εκκλησιαστικού Συμβουλίου, που λαμβάνεται στην πρώ¬ 
τη συνεδρίαση. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις του παρόντος οργα¬ 
νισμού και των άρθρων 104 και 102 του Α.Ν. 2039/1939 
και του από 20-12-1939 σχετικού βασιλικού διατάγματος 
(ΦΕΚ 552, τ.Α'). 

Αρθρο 7 

Βιβλία και Στοιχεία 

1. Το Ίδρυμα τηρεί, υποχρεωτικώς, τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Εκκλησιαστι¬ 
κού Συμβουλίου που αφορούν το Κληροδότημα. 

γ) Βιβλίο λογιστικής παρακολουθήσεως, στο οποίο 
καταχωρούνται ανελλιπώς, κατά χρονολογική σειρά και 
μετά λογιστική τάξη, τα κατά την διάρκεια της χρήσεως 
γενόμενα έσοδα και έξοδα. 

δ) Βιβλίο χορήγησης οικονομικών ενισχύσεων, στο 
οποίο καταχωρίζονται τα ονόματα των εκλεγομένων 
ή κληρουμένων δικαιούχων, το ποσό της οικονομικής 
ενίσχυσης και η χρονολογία ανάληψης ή επιστροφής 

των χρημάτων από ή προς το δοσοληπτικό λογαριασμό 
της Τράπεζας. 

ε) Βιβλίο περιουσιακών στοιχείων στο οποίο καταχω¬ 
ρίζεται κάθε περιουσιακό στοιχείο του κληροδοτήματος. 

στ) Στελέχη αριθμημένων διπλοτύπων αποδείξεων 
είσπραξης, ενταλμάτων πληρωμής, θεωρημένα από τον 
πρόεδρο του Εκκλησιαστικού Συμβουλίου. 

2. Εκτός από τα παραπάνω βιβλία και στοιχεία, το 
Εκκλησιαστικό Συμβούλιο αποφασίζει και την τήρη¬ 
ση και άλλων βιβλίων και στοιχείων τα οποία κρίνει 
απαραίτητα για την παρακολούθηση της διαχείρισης 
της περιουσίας του κεφαλαίου και της εκτέλεσης των 
σκοπών του. 

Άρθρο 8 

Επιλογή και ανακήρυξη 
δικαιουμένων οικονομικής ενίσχυσης. 

Η επιλογή των υποψηφίων προς οικονομική ενίσχυση, 
γίνεται από το Εκκλησιαστικό Συμβούλιο του ιερού ναού 
Αγίας Ζώνης Πατησίων σε ημέρα, ώρα και τόπο που 
καθορίζεται από αυτό. 

Άρθρο 9 

Διαδικασία και προϋποθέσεις χορήγησης 
οικονομικών ενισχύσεων 

1. Προκήρυξη-ΠρόσκλησηΤο Εκκλησιαστικό Συμβούλιο 
του Ιερού ναού Αγίας Ζώνης Πατησίων, δύο τουλάχιστον 
μήνες προ του καθορισμού της επιλογής, καλεί με προ- 
κήρυξη-πρόσκλησή του, όλους τους ενδιαφερομένους 
που δικαιούνται οικονομική ενίσχυση, λόγω της αποδε¬ 
δειγμένης οικονομικής αδυναμίας τους, να υποβάλλουν 
δικαιολογητικά που αναφέρονται στην παραπάνω προ- 
κήρυξη-πρόσκληση. 

Αντίγραφο της προκήρυξης-πρόσκλησης πρέπει, με 
φροντίδα του Εκκλησιαστικού συμβουλίου του ιερού 
ναού Αγίας Ζώνης, μέσα στην παραπάνω προθεσμία, 
να τοιχοκολλάται με αποδεικτικό στον πίνακα ανακοι¬ 
νώσεων έξω από τον Ιερό ναό Αγίας Ζώνης Πατησίων. 

2. Δικαίωμα οικονομικής ενίσχυσης έχουν οι υποψήφιοι 
που πληρούν τις παρακάτω προϋποθέσεις: 

α. Να είναι μέλη του ενοριακού εκκλησιαστικού σώ¬ 
ματος του Ιερού Ναού Αγίας Ζώνης Πατησίων για δύο 
τουλάχιστον έτη πριν την κατάρτιση του πίνακα των 
προς οικονομική ενίσχυση υποψηφίων. 

β. Να είναι Χριστιανοί ορθόδοξοι αμέμπτου εκκλησι¬ 
αστικού ήθους. 

γ. Να είναι αποδεδειγμένα οικονομικά αδύνατοι. 

δ. Να είναι πολύτεκνοι με τέσσερα (4) παιδιά τουλάχι¬ 
στον, εκ των οποίων το ένα (1) να είναι ανήλικο. 

ε. Να μην έχουν ευεργετηθεί άλλη φορά από το παρόν 
Κληροδότημα ή από άλλα Κληροδοτήματα που διοικεί 
και διαχειρίζεται ο Ιερός Ναός Αγίας Ζώνης Πατησίων. 

Τα απαραίτητα δικαιολογητικά θα καθορίζονται από 
το Εκκλησιαστικό Συμβούλιο και θα αναφέρονται ειδι¬ 
κότερα στην ως άνω προκήρυξη-πρόσκληση της παρ. 1 
του παρόντος άρθρου. 

3. Το εκάστοτε διατιθέμενο ποσό θα προέρχεται από 
τα εισοδήματα των τριών προηγηθέντων του έτους δια- 
θέσεως ετών και ο αριθμός των ευεργετουμένων θα κα¬ 
θορίζεται κάθε τριετία με απόφαση του Εκκλησιαστικού 


Συμβουλίου, ανάλογα με τα έσοδα και την οικονομική 
κατάσταση του Κληροδοτήματος. 

Η πρώτη τριετία υπολογισμού εισοδημάτων θα αρχί¬ 
σει από την ημερομηνία δημοσιεύσεως του οργανισμού 
του Κληροδοτήματος στο φύλλο της εφημερίδας της 
Κυβερνήσεως και δύναται να παραταθεί με απόφαση 
του Εκκλησιαστικού Συμβουλίου μέχρι την 31η Δεκεμ¬ 
βρίου του έτους λήξεως της τριετίας. 

4. Το εκκλησιαστικό Συμβούλιο, μετά την λήξη της 
παραπάνω προθεσμίας υποβολής αιτήσεων, εξετάζει 
τις αιτήσεις και τα υποβληθέντα δικαιολογητικά και 
επιλέγει, με αιτιολογημένη απόφασή του, αυτούς που 
θα ενισχυθούν οικονομικά εξαιτίας της οικονομικής 
αδυναμίας τους. 

5. Σε περίπτωση, κατά την οποία κάποιο δικαιολογη- 
τικό των υποψηφίων είναι ατελές ως προς ένα ή πε¬ 
ρισσότερα στοιχεία αυτού, το Εκκλησιαστικό Συμβούλιο 
καλεί τους ενδιαφερομένους με έγγραφη πρόσκλησή 
του πριν την επιλογή των δικαιούχων να συμπληρώσουν 
τις ατέλειες αυτές μέσα σε πέντε (5) ημέρες από της 
προσκλήσεώς τους. 

6. Η απόφαση εκλογής και ανακήρυξης των δικαιού¬ 
χων, μετά την έκδοσή της, τοιχοκολλάται την ίδια ή την 
επομένη ημέρα στον πίνακα ανακοινώσεων έξω από τον 
Ιερό Ναό Αγίας Ζώνης Πατησίων. 

Με την απόφαση αυτή καλούνται επίσης οι υπόλοιποι 
ενδιαφερόμενοι υποψήφιοι που απορρίφθηκαν, να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Εκκλησιαστικού Συμβου¬ 
λίου, μέσα σε δέκα (10) ημέρες από την τοιχοκόλληση 
αυτής στον πίνακα ανακοινώσεων του ιερού Ναού. 

Η ένσταση αυτή κατατίθεται με απόδειξη παραλαβής 
στον Γραμματέα ή άλλο μέλος του Εκκλησιαστικού Συμ¬ 
βουλίου που τυχόν έχει οριστεί προς τούτο από αυτό. 

7. Μετά την παρέλευση της δεκαήμερης προθεσμίας 
της προηγουμένης παραγράφου και εφόσον δεν υπο¬ 
βλήθηκε καμία ένσταση, δίνεται εντολή στην τράπεζα 
ή το πιστωτικό ίδρυμα που βρίσκονται οι καταθέσεις 
του Κληροδοτήματος, να καταθέσει τα ποσά της οικο¬ 
νομικής ενίσχυσης σε έντοκο λογαριασμό στο όνομα 
του κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του αναλαμβάνονται από τον δικαιούχο με την 
προσκόμιση στην τράπεζα ή το πιστωτικό ίδρυμα εγγρά¬ 
φου του Εκκλησιαστικού Συμβουλίου με εντολή απόδοσης 
του ποσού της οικονομικής ενίσχυσης στον δικαιούχο. 

8. Σε περίπτωση υποβολής ενστάσεων εμπρόθεσμα, το 
Εκκλησιαστικό Συμβούλιο υποβάλλει αυτές μαζί με τα 
δικαιολογητικά όλων των υποψηφίων και τα λοιπά έγ¬ 
γραφα εκλογής και ανακήρυξης των δικαιούχων ως και 
τις σχετικές απόψεις του Εκκλησιαστικού Συμβουλίου 
για τις ενστάσεις αυτές στο Υπουργείο Οικονομικών το 
οποίο, αφού ελέγξει, αν τηρήθηκαν ή όχι οι διατάξεις της 
συστατικής πράξης του κεφαλαίου αυτοτελούς διαχείρι¬ 
σης του παρόντος Οργανισμού και των σχετικών νόμων, 
τα παραπέμπει με σχετική εισήγησή του στο Συμβούλιο 
Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι 
αναγκαίο, να ζητούν από τις αρμόδιες Αρχές και το 
Κληροδότημα κάθε χρήσιμη σχετική πληροφορία και 
στοιχείο. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των εν¬ 
στάσεων, με απόφαση του Υπουργού Οικονομικών είναι 
δυνατόν να εγκριθούν ή να απορριφθούν ή να τροπο¬ 
ποιηθούν οι σχετικές αποφάσεις του Εκκλησιαστικού 
Συμβουλίου ως προς ένα ή περισσότερους υποψήφιους 
ή και να διαταχθεί η επανάληψη όλης της διαδικασίας 
επιλογής και ανακήρυξης των δικαιούχων της οικονο¬ 
μικής ενίσχυσης. 

9. Αν κάποιος από τους δικαιούχους δεν αναλάβει το 
ποσό της οικονομικής ενίσχυσης μέσα σε δύο (2) έτη 
από της χρονολογίας της σχετικής πράξης επιλογής 
του, τα ποσά του κεφαλαίου και των τόκων της οικο¬ 
νομικής ενίσχυσης επαναφέρονται έπειτα από απόφα¬ 
ση του Εκκλησιαστικού Συμβουλίου στο λογαριασμό 
καταθέσεων του Κληροδοτήματος για την εκπλήρωση 
των σκοπών του. 

10. Σε περίπτωση , κατά την οποία ο αριθμός των 
υποψηφίων, που πληρούν τις προϋποθέσεις οικονομικής 
ενίσχυσης έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρό¬ 
κειται να δοθούν, η επιλογή μεταξύ αυτών γίνεται από 
το Εκκλησιαστικό συμβούλιο σε δημόσια κλήρωση, την 
ημέρα και ώρα που καθορίστηκε από αυτό. 

11. Σε περίπτωση που δεν παρουσιασθούν ή δεν ανευ- 
ρεθούν υποψήφιοι που να πληρούν τις προϋποθέσεις 
της παραγρ. 2 του άρθρου 9 του παρόντος Οργανισμού, 
τότε τα αδιάθετα ποσά θα παραμείνουν στο ταμείο του 
Κληροδοτήματος για την εκπλήρωση των σκοπών του. 

12. Ο αριθμός των οικονομικών ενισχύσεων που θα 
δοθούν στους ευεργετούμενους και το ποσό καθεμιάς 
απ’ αυτές καθορίζεται με απόφαση του Εκκλησιαστι¬ 
κού Συμβουλίου του ιερού ναού Αγίας Ζώνης Πατησίων 
ανάλογα με το ύψος των εσόδων του Κληροδοτήματος 
ανά τριετία και την οικονομική του κατάσταση. 

Αρθρο 10 

Συντήρηση των εν τω Ιερώ Βήματι καλυμμάτων 
των Αγίων Τραπεζών και προθέσεων 
καθώς και των Ιερών Σκευών 
του Ιερού Ναού Αγίας Ζώνης Πατησίων. 

Το εκάστοτε διατιθέμενο ποσό θα προέρχεται επίσης 
από τα εισοδήματα των τριών προηγηθέντων του έτους 
διαθέσεως ετών και θα καθορίζεται με απόφαση του 
Εκκλησιαστικού Συμβουλίου ανάλογα με τα έσοδα του 
Κληροδοτήματος ανά τριετία και την οικονομική του 
κατάσταση. 

Το ανάλογο ποσό θα αποδίδεται κάθε τριετία στον 
Ιερό ναό Αγίας Ζώνης Πατησίων, ο οποίος θα διαχειρί¬ 
ζεται αυτό με βάση την βούληση του αδιάθετου. 

Η πρώτη τριετία υπολογισμού εισοδημάτων θα αρ¬ 
χίσει και στην περίπτωση αυτή, από την ημερομηνία 
δημοσιεύσεως του Οργανισμού του Κληροδοτήματος 
στο φύλλο της Εφημερίδας της Κυβερνήσεως και δύ- 
ναται να παραταθεί με απόφαση του Εκκλησιαστικού 
Συμβουλίου μέχρι την 31η Δεκεμβρίου του έτους λήξεως 
της τριετίας. 

Αρθρο 11 

Αναστολή εκτέλεσης των σκοπών 

Σε περίπτωση άφευκτων και ιδιαιτέρων λειτουργικών 
αναγκών των ακινήτων του Κληροδοτήματος, λαμβανο- 
μένης υπ' όψιν της παλαιότητας τους και της συνεχούς 


ανάγκης συντήρησής τους, της δυσκολίας εκμίσθωσής 
τους και των αυξημένων λειτουργικών και φορολογικών 
υποχρεώσεων του κληροδοτήματος το Εκκλησιαστικό 
Συμβούλιο με αιτιολογημένη απόφασή του θα μπορεί να 
αναστέλλει την ικανοποίηση των βασικών σκοπών του 
Κληροδοτήματος χάριν της εύρυθμης λειτουργίας του, 
της αποφάσεως αυτής εγκρινομένης από τον Υπουργό 
Οικονομικών. 

Αρθρο 12 

Τροποποίηση Οργανισμού 

Ο οργανισμός του Κεφαλαίου αυτοτελούς διαχείρισης 
μπορεί να τροποποιηθεί ή να συμπληρωθεί σύμφωνα 
με τις ισχύουσες διατάξεις της κείμενης νομοθεσίας 
ύστερα από πρόταση του Εκκλησιαστικού Συμβουλίου 
του Ιερού Ναού Αγίας Ζώνης Πατησίων, τηρουμένων 
των διατάξεων της συστατικής του πράξης. 

Στον Υπουργό Οικονομικών και στον Υπουργό Εργασί¬ 
ας, Κοινωνικής Ασφάλισης και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 9 Ιανουάριου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ, 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΣΤΟΥΡΝΑΡΑΣ ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

ΑΠΟΦΑΣΕΙΣ 

Αριθμ. 6136 (2) 

Μεταβίβαση του δικαιώματος υπογραφής «Με εντολή 
Υφυπουργού» στον Προϊστάμενο της Ειδικής Υπηρε¬ 
σίας Συντονισμού και Εφαρμογής Επενδυτικών και 
Χρηματοδοτικών Προγραμμάτων (ΕΥΣΧΕΠ)» και στον 
Αναπληρωτή Προϊστάμενο της ΕΥΣΧΕΠ. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98 Α') 
και ιδίως τα άρθρα 54 και 90 αυτού, ως ισχύουν. 

2. Το Ν. 2690/1999 (ΦΕΚ 45 Α') «Κώδικας Διοικητικής 
Διαδικασίας και άλλες διατάξεις» και ιδίως το άρθρο 9 
αυτού, ως ισχύει. 

3. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α'/13.07.2010), ως ισχύει. 

4. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013 (ΦΕΚ 267 Α'), ως ισχύει. 

5. Το Ν. 3566/2007 «Κύρωση ως Κώδικα του Οργανι¬ 
σμού του Υπουργείου Εξωτερικών» (ΦΕΚ 147/6.06.2007). 

6. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153/25.06.2013). 

7. Την υπ’ αριθμ. Π23ΥΦΥΠ-32479 απόφαση του Υπουρ¬ 
γού Εξωτερικών «Ανάθεση αρμοδιοτήτων στον Υφυ¬ 
πουργό Εξωτερικών Κυριάκο Γεροντόπουλο» (ΦΕΚ Β' 
1666/05.07.2013), όπως τροποποιήθηκε με την υπ’ αριθμ. 
Π23ΥΦΥΠ - 32482 απόφαση του Υπουργού Εξωτερικών 
(ΦΕΚ Β' 1684/09.07.2013). 

8. Την υπ’ αριθμ. 010.2/560/1.12.2008 κοινή υπουργική 
απόφαση (ΦΕΚ 2484/5.12.2008) Σύστασης και Λειτουρ¬ 
γίας της Ειδικής Υπηρεσίας Συντονισμού και Εφαρμο¬ 
γής Χρηματοδοτικών και Επενδυτικών Προγραμμάτων 
(ΕΥΣΧΕΠ). 

9. Το υπ’ αριθμ. 151.848/ΨΣ 3302/06.03.2009 έγγραφο 
με το οποίο επιβεβαιώθηκε η διαχειριστική επάρκεια 
της ΕΥΣΧΕΠ ως δικαιούχου. 

10. Το γεγονός ότι με την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

11. Την ανάγκη διασφάλισης της εύρυθμης και απο¬ 
δοτικής λειτουργίας της Ειδικής Υπηρεσίας Συντονι¬ 
σμού και Εφαρμογής Χρηματοδοτικών και Επενδυτικών 
Προγραμμάτων (ΕΥΣΧΕΠ) του Υπουργείου Εξωτερικών, 
αποφασίζουμε: 

Άρθρο 1 

Στον Προϊστάμενο της Ειδικής Υπηρεσίας Συντονι¬ 
σμού και Εφαρμογής Χρηματοδοτικών και Επενδυτικών 
Προγραμμάτων (ΕΥΣΧΕΠ) μεταβιβάζουμε το δικαίωμα 
υπογραφής «Με εντολή Υφυπουργού», διοικητικών πρά¬ 
ξεων και εγγράφων που αναφέρονται στα κατωτέρω 
θέματα της ΕΥΣΧΕΠ: 

1. Στον εσωτερικό προγραμματισμό και συντονισμό 
των δραστηριοτήτων των υπηρεσιακών μονάδων που 
υπάγονται στην ΕΥΣΧΕΠ επί θεμάτων προσωπικού (διοι¬ 
κητικά, οικονομικά, εκπαίδευσης, οργάνωσης), καθώς και 
στην εφαρμογή και εξειδίκευση, όπου απαιτείται, των 
απαραιτήτων εργαλείων, προτύπων και προδιαγραφών 
για τη σωστή λειτουργία της ΕΥΣΧΕΠ. 

2. Στον ορισμό των υπεύθυνων έργων και υποέργων 
που εκτελούνται με δικαιούχο ή φορέα υλοποίησης την 
ΕΥΣΧΕΠ. 

3. Στην αξιολόγηση των Προϊσταμένων των Μονάδων 
της ΕΥΣΧΕΠ και των υπαλλήλων της κάθε Μονάδας, 
μετά από εισήγηση του Προϊσταμένου της Μονάδας. 

4. Στην τοποθέτηση ή μετακίνηση των υπαλλήλων 
που υπηρετούν στην ΕΥΣΧΕΠ, εντός των Μονάδων της. 

5. Στις άδειες του προσωπικού της ΕΥΣΧΕΠ, συμπε¬ 
ριλαμβανομένων και των Προϊσταμένων των Μονάδων, 
εκτός από τις εκπαιδευτικές άδειες και τις άδειες άνευ 
αποδοχών. 

6. Στην έγκριση των ενεργειών εκπαίδευσης και κα¬ 
τάρτισης του προσωπικού της ΕΥΣΧΕΠ, συμπεριλαμβα¬ 
νομένων των Προϊσταμένων Μονάδων. 

7. Στις αποφάσεις ορισμού προσωπικού της ΕΥΣΧΕΠ 
για θεώρηση γνησίου υπογραφής, επικύρωση αντιγρά¬ 
φων κλπ σύμφωνα με κείμενες διατάξεις. 

8. Στη θέση σε «Αρχείο» εγγράφων για τα οποία δεν 
απαιτείται ενέργεια. 

9. Στην εξασφάλιση της συνεργασίας και του συντο¬ 
νισμού με τις αρμόδιες Υπηρεσίες του Υπουργείου Εξω¬ 
τερικών, με άλλα Υπουργεία και φορείς, υπηρεσίες και 
επιτροπές στο πλαίσιο ενάσκησης των αρμοδιοτήτων 
της ΕΥΣΧΕΠ. 


10. Στις διοικητικές πράξεις και στα έγγραφα που 
αφορούν στη διενέργεια των διαδικασιών ανάθεσης, 
εκτέλεσης και πληρωμής δαπανών των έργων ή υποέρ- 
γων αρμοδιότητος της ΕΥΣΧΕΠ, με προϋπολογισμό έως 
δέκα χιλιάδες (10.000) Ευρώ μη συμπεριλαμβανομένου 
του ΦΠΑ. 

Άρθρο 2 

Στον Αναπληρωτή Προϊστάμενο Ειδικής Υπηρεσίας 
Συντονισμού και Εφαρμογής Χρηματοδοτικών και Επεν¬ 
δυτικών Προγραμμάτων (ΕΥΣΧΕΠ) μεταβιβάζουμε το δι¬ 
καίωμα υπογραφής «Με εντολή Υφυπουργού», εγγράφων 
που αναφέρονται σε θέματα της ΕΥΣΧΕΠ που άπτονται 
της εξασφάλισης της συνεργασίας και του συντονισμού 
με τις αρμόδιες Υπηρεσίες του Υπουργείου Εξωτερικών, 
με άλλα Υπουργεία και φορείς, υπηρεσίες και επιτροπές 
στο πλαίσιο ενάσκησης των αρμοδιοτήτων της ΕΥΣΧΕΠ 
που αφορούν σε: 

1. Επιχειρησιακά Προγράμματα του Στόχου Ευρωπαϊκή 
Εδαφική Συνεργασία. 

2. Προγράμματα Χρηματοδοτικών Μηχανισμών για την 
αξιοποίηση δυνατοτήτων χρηματοδότησης δράσεων 
του ΥΠΕΞ. 

Αρθρο 3 

Διοικητικές πράξεις ή έγγραφα που υπογράφονται 
«Με εντολή Υφυπουργού», σύμφωνα με την παρούσα 
εξουσιοδότηση, κοινοποιούνται και στο γραφείο του 
Υφυπουργού. 

Άρθρο 4 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2014 

Ο ΥΦΥΠΟΥΡΓΟΣ 

ΚΥΡΙΑΚΟΣ ΓΕΡΟΝΤΟΠΟΥΛΟΣ 
-♦- 

Αριθμ. 2/9216 /0025 (3) 

Παροχή εγγύησης του Ελληνικού Δημοσίου για κάλυψη 
ομολογιακού δανείου εκδόσεως της τράπεζας με την 
επωνυμία «ΑΙρόα ΒαηΙ<» συνολικού ποσού 950.000.000 
ευρώ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

(α) Του άρθρου 2 του Ν. 3723/2008 (ΦΕΚ 250 Α'). 

(β) Του Ν. 2322/95 (ΦΕΚ 143 Α'), ιδίως του άρθρου 1. 

(γ) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του ΠΔ. 63/2005 (ΦΕΚ 98 Α'). 

(δ) Του Π.Δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε «Υπουργείο Οικονομίας, Ανταγωνι¬ 
στικότητας και Ναυτιλίας», μετατροπή του Υπουργείου 
Μακεδονίας - Θράκης σε Γ ενική Γ ραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας -Θράκης και της 





6110 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γενικής Γραμματείας Αιγαίου και Νησιωτικής Πολιτικής» 
(ΦΕΚ 213/Α77-10-2009). 

(ε) Το Π.Δ. 86/2012 «Διορισμός Υπουργών, Αν. Υπουρ¬ 
γών και Υφυπουργών (ΦΕΚ 141/Α72012). 

(στ) Την υπ’ αριθμ. Υ48/09-07-2012 (ΦΕΚ 2105/Β709-07-2012) 
απόφαση του Πρωθυπουργού για τον καθορισμό αρμοδι¬ 
οτήτων του Αναπληρωτή Υπουργού Χρήστου Σταϊκούρα. 

2. Την υπ’ αριθμ. 54201/Β' 2884/26.11.2008 απόφαση του 
Υπουργού Οικονομίας και Οικονομικών «Ενίσχυση της 
Ρευστότητας της Οικονομίας για την αντιμετώπιση των 
επιπτώσεων της Διεθνούς Χρηματοπιστωτικής Κρίσης» 
(ΦΕΚ 2471 Β') και την τροποποιητική αυτής απόφαση 
Υπουργού Οικονομικών υπ’ αριθμ. 5209/Β.237/3-2-2012. 

3. Την αριθμ. 2/5121/0 025/26.1.2009 απόφαση του Υπουρ¬ 
γού Οικονομίας και Οικονομικών «Καθορισμός όρων 
των παρεχομένων κατά το άρθρο 2 του Ν. 3723/2008 
εγγυήσεων του Ελληνικού Δημοσίου προς πιστωτικά 
ιδρύματα» (ΦΕΚ 140 Β'). 

4. Την ανακοίνωση της Ευρωπαϊκής Επιτροπής για 
την εφαρμογή των κανόνων περί κρατικών ενισχύσεων 
στα μέτρα που λήφθηκαν για τους χρηματοπιστωτικούς 
οργανισμούς στο πλαίσιο της τρέχουσας παγκόσμιας 
χρηματοπιστωτικής κρίσης (2008/0 270/02). 

5. Το από 31-01-2014 αίτημα της τράπεζας ΑΙράθ ΒαπΚ 

6. Την από 30-01-2014 συνεδρίαση του Διοικητικού 
Συμβουλίου της ΑΙράθ ΒαπΚ. 

7. Την υπ’ αριθμ. 3/10-02-2014 απόφαση Διυπουργικής 
Επιτροπής του άρθρου 5 του Ν. 2322/1995. 

8. Το υπ’ αριθμ. 2139/2-12-2008 έγγραφο της Τράπεζας 
της Ελλάδος (Διεύθυνση Εποπτείας Πιστωτικού Ιδρύ¬ 
ματος και Διεύθυνση Χρηματοοικονομικών Δραστηρι¬ 
οτήτων) σχετικά με τη διαδικασία υποβολής αιτήματος 
συμμετοχής των πιστωτικών ιδρυμάτων στις διατάξεις 
του Ν. 3723/2008 για την ενίσχυση τη ρευστότητας της 
οικονομίας. 

9. Την υπ’ αριθμ. 129/07-02-2014 εισήγηση της Τράπε¬ 
ζας της Ελλάδος. 

10. Την υπ’ αριθμ. Γ.Δ.Ο.Π.0000075ΕΞ2014/24-1-2014 
απόφαση του Υπουργού Οικονομικών «Παράταση του 
Προγράμματος ενίσχυσης της ρευστότητας σύμφωνα 
με το Ν. 3723/2008» (ΦΕΚ 116/Β724-01 -2014) για την πα¬ 
ράταση του προγράμματος μέχρι 30/06/2014. 

11. Την υπ’ αριθμ. 0(2014)91 8Α. 37958 (Ν/2013) εγκριτική 
απόφαση της Ευρωπαϊκής Επιτροπής. 

12. Την υπ’ αριθμ. Γ.Δ.Ο.Π.0000125ΕΞ2014/Β.195/6-2-2014 
(ΦΕΚ Β' 242/6-2-2014) απόφαση του Υπουργού Οικο¬ 
νομικών για την ανακατανομή κονδυλίων στο πλαίσιο 
εφαρμογής του Ν. 3723/2008. 

13. Την υπ’ αριθμ. 3404/14-02-2011 απόφαση του Υπουρ¬ 
γού Οικονομικών, αποφασίζει: 

I. Παρέχεται η εγγύηση του Ελληνικού Δημοσίου προς 
τους ομολογιούχους ομολογιακού δανείου εκδόσεως 
της τράπεζας με την επωνυμία «ΑΙρόθ ΒαπΙ<» συνολικής 
ονομαστικής αξίας 950.000.000 ευρώ, σε αντικατάσταση 
του τίτλου με Ι5ΙΝ Χ3 0589881381, ίσης ονομαστικής 
αξίας, τριετούς διάρκειας και λήξεως 15-02-2014, βάσει 
της υπ’ αριθμ. 3404/14-02-2011 υπουργικής απόφασης 
σύμφωνα με το κείμενο της εγγύησης στην ελληνική 
και αγγλική γλώσσα που ακολουθεί: 

(Α) Ελληνικό κείμενο: 

ΠΡΑΞΗ ΕΓΓΥΗΣΗΣ 

Η παρούσα Πράξη Εγγύησης υπογράφεται από το 


Ελληνικό Δημόσιο την κατωτέρω οριζόμενη Ημερομηνία 
Υπογραφής. 

Οι Όροι της Εγγύησης, όπως αυτοί εκδόθηκαν και 
δημοσιεύτηκαν από τον Υπουργό Οικονομίας και Οι¬ 
κονομικών με την υπ’ αριθμ. 2/5121 /0025/26-01 -2009 
απόφαση του, βάσει του άρθρου 2 του Ν. 3723/2008 
(οι οποίοι, μεταξύ άλλων, προβλέπουν την άνευ αιρέ- 
σεως και ανέκκλητη εγγύηση του Ελληνικού Δημοσίου 
της Οφειλής υπέρ των Δικαιούχων (όπως ειδικότερα 
ορίζονται στους Όρους της Εγγύησης), θεωρείται ότι 
ενσωματώνονται και αποτελούν αναπόσπαστο μέρος 
της παρούσας Πράξης Εγγύησης. 

Για τους σκοπούς της παρούσας Πράξης Εγγύησης: 

Ως «Πιστωτικό'Ιδρυμα» νοείται η τράπεζα με την επω¬ 
νυμία «Αλφα Τράπεζα Α.Ε.» και έδρα στην Αθήνα, οδός 
Σταδίου αρ. 40. 

Ως «Οφειλή» νοείται κάθε υποχρέωση απορρέουσα 
από την κατά το ν. 3156/2003 έκδοση, περί την 17.02.2014, 
ομολογιακού δανείου συνολικής ονομαστικής αξίας 
950.000.000 ευρώ, σύμφωνα με τις διατάξεις Προγράμ¬ 
ματος (ΡΐΌρΐ'αιτιιτίθ) με ημερομηνία 18.06.2013 και τους 
Τελικούς Όρους (ΡίπαΙ Τθίτπε) ημερομηνίας την 14.02.2014, 
στους οποίους προβλέπονται, μεταξύ άλλων τα εξής: 
(α) αριθμός και είδος ομολογιών: 9.500 ανώνυμες ομο¬ 
λογίες, (β) ονομαστική αξία κάθε ομολογίας: 100.000 
ευρώ, (γ) επιτόκιο: κυμαινόμενο βυπόοΓ 3μηνών πλέον 
περιθωρίου 12,00% ετησίως, (δ) ημερομηνία λήξης: περί 
την 17 Μαρτίου 2015 και (ε) αρ. Ι8ΙΝ Χδ 1030829359. 

Ως «Ημερομηνία Υπογραφής» νοείται η 14 Φεβρουά¬ 
ριου 2014. 

Η παρούσα Πράξη Εγγύησης υπογράφεται ως πρά¬ 
ξη από τον Υπουργό Οικονομικών για λογαριασμό του 
Ελληνικού Δημοσίου. 

(Β) Αγγλικό κείμενο: 

ΩΕΕΩ ΟΡ ΟυΑΒΑΝΤΕΕ 

ΤΗΙδ ΩΕΕΩ ΟΡ ΟυΑΒΑΝΤΕΕ ίε βχβουίβά οπ Ιόβ Εχβου- 
Ιίοπ ΩαΙο ερθοίίίθό όθίονν όγ Τόβ ΗθΙΙθπιο ΒβρυόΙίο. 

Τόβ ΟυαΓαπΙβθ Τουπέ 33 ίεβυβά από ρυόίίεόβά όγ Ιόβ 
ΜίπίεΙθΓ οΐ Εοοποπηγ από Ρίηβηοβ όγ ηηβθηε οΐ Ωβοί- 
είοη Νο. 2/5121/0025/26-01-2009, υηάβΓ ΑόίοΙβ 2 οί Εβνν 
3723/2008 (ννόίοό ίηΐβΓ αΐίβ ρΓονίάβ ϊογ Ιόβ υηοοηάίΐίοηθΐ 
3πό ίπβνοοθόΐθ ρυβΓΗηίθθ όγ Τόθ ΗθΙΙθπιο ΒβρυόΙίο οΐ Ιόθ 
ϋβόΐ ΟόίίρβΙίοηε ίη ΐανουι - οί Ιόθ Ββηβΐίοίβηββ (33 άθίίηθά 
ΙόβΓβίη) 50311 όθ άθθΐηθά Ιο όθ ίηοοφΟΓβΙβά ίη 3ηό ίοππ 
ρ3Γί ΟΪ Ϊ0Ϊ3 Ωθθό ΟΪ 0ϋ3Γ3ηίθθ 33 ίί ΐΐΐβ 53ΙΎΊΘ 030 0ΘΘΠ 
5θί ουΐ όθΓθίη. 

ΡΟΓ Ιόθ ρυφ05Θ5 οί Ϊ0Ϊ8 Ωθθό οΐ 0υ3Γ3ηΙβθ: 

Οθάίΐ ΙηβΙίΙυΙίοη ιτηββηε ΑΙρόα ΒβηΙκ 3.Α. ννίΐό ΓβρώίβΓβά 
οΐίίοθ 3ΐ 40 δίβόίου δίΓθθΐ, ΑΙόθηβ. 

ΩθόΙ ΟόΙίρβΙίοηβ ηηθ3η5 3ηγ οόΐίρβίίοη βηβίηρ ϊγοπι 3η ίβ- 
5ϋθ, υηάβΓ Ιβνν 3156/2003, οη ογ 30ου117-02-2014, οΐ όοηάε 
οί 3η 399ΓΘ931© ΒπηουηΙόΐ θογο 950.000.000 ρυΓβυβηί Ιο 
ΐόβ ρΓονίείοηε οΐ 3 ρΓορΓαηηηηθ Θ3ΐ301ί3όθό οη 18-06-2013 
3ηό ΡίηβΙ Τθγπί3 03ΐθό οη 14-02-2014 ίηοΐυάίηρ, ϊηΐβτ θΐίθ 
Ιόβ ΐοΙΙοννίηρ: (β) ηυηηόβΓ 3ηό ΐοπτι οί όοηό3:9,500 όββΓβΓ 
όοηόε; (ό) όβηοηηίηβΐίοη: βυΓΟ 100,000; (ο) ίηίβΓβεΙ ΓβΙβ: 
ΐΐοβίίηρ βυτίόοΓ 3ηη ρΐυβ ΓβΙβνβηΙ ηηΒΓρίη 12.00% ρβΓ βηηυηη; 
(ό) ηηθΐυΓΪίγ 03ΐβ: οη ογ βόουί 17 Μ3Γθό 2015; (β) Ι5ΙΝ οοόβ 
Χ3 1030829359; 3ηό 

ΕχβουΙίοη ΩβΙβ ηηβ3η3 14 ΡβόαιβΓγ 2014. 

Τόίε Ωββό οί Θϋ3Γ3ηΐ88 ί3 θχβουΐβό 33 3 άβθά όγ Ιόβ 
ΜίηίβΙβΓ οΐ Ρίηοηοβ οη όβόβΙΐ οΐ Τόβ ΗβΙΙβηίο ΒβρυόΙίο. 

II. Για την παρεχόμενη εγγύηση καταβάλλεται στο 
Ελληνικό Δημόσιο από το ανωτέρω πιστωτικό ίδρυμα 
προμήθεια, σύμφωνα με τα οριζόμενα στην υπ’ αριθμ. 
5209/Β.237/03-02-2012 απόφαση του Υπουργού Οικο¬ 
νομικών και το υπ’ αριθμ. 129/07-02-2014 έγγραφο της 
Τράπεζας της Ελλάδος, το ύψος της οποίας ανέρχεται 
σε 108 μονάδες βάσης (ΑΟΤ/ΑΟΤ). 

III. Το κόστος που θα βαρύνει το Δημόσιο, σε περίπτω¬ 
ση κατάπτωσης της εγγύησης του Δημοσίου, ενδέχεται 
να ανέλθει στο ποσό των 950.000.000 ευρώ πλέον των 


προβλεπομένων από τους όρους του οικείου ομολογι¬ 
ακού δανείου τόκων και πόσης φύσεως επιβαρύνσεων, 
το ακριβές ύψος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.βί. 9 τ - β-πιαϊΙ: ννβόπΐ3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 20048 1 2602 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































